Diari Oficial de la Generalitat Valenciana


Sumari del DOGV 8535, del 25-04-2019 (2019/3054)

Notificació de la sentència dictada en el judici verbal número 489/2018.
------------------------------------------------------------------------

### Dades del document

Número de DOGV
:   8535

Data del DOGV
:   25-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3054


Organisme emissor
:   Jutjat de Primera Instància i Instrucció Número 4 d'Elda

Tipus de document
:   Edicte

Notificació de la sentència dictada en el judici verbal número 489/2018. [2019/3054]  
Miguelina Osuna Pellin, lletrada de l'Administració de justícia del Jutjat de Primera Instància i Instrucció número 4 Elda i el seu partit, fa saber que en les actuacions de judici verbal (desnonament precari - 250.1.2) (JVP)- 000489/2018C, seguides davant d'aquest jutjat a instàncies de Bankia, SA, representat per la procuradora Estefanía Ripoll Garrigos, contra ocupants ignorats del carrer Vasco de Gama 7, 1r d'Elda registre cadastral 38216, sobre desnonament per precari i quantia d'euros de principal, s'ha dictat la sentència de 20 de febrer de 2019, l'encapçalament i dispositiva de la qual literalment diu així:  
  
«Sentència número 000026/2019  
Elda, 20 de febrer de 2019  
Miguel Campillo Galiana, jutge titular del Jutjat de Primera Instància i Instrucció número 4 d'Elda, he vist aquestes actuacions de judici verbal de desnonament per precari, registrades amb el número 489/2018, promogudes per l'entitat Bankia, SA, representada per la procuradora dels tribunals Estefanía Ripoll Garrigós i assistida pels lletrats Óscar Mercé Semper i Marina Català Morán, contra ignorats ocupants de l'immoble situat al carrer de Vasco de Gama, número 7, pis primer, CP 3600, amb referència cadastral 38225, en situació processal de rebel·lia, es pronuncia pel jutge la present sentència amb base als següents:  
  
  
Dispositiva  
Estime la demanda interposada per la procuradora dels tribunals Estefanía Ripoll Garrigós, en nom i representació de l'entitat Bankia, SA, contra els ocupants ignorats de l'immoble situat al carrer Vasco de Gama, número 7, pis primer, CP 3600, amb referència cadastral 38928, en situació de rebel·lia processal, declare que pertoca el desnonament per precari del referit habitatge, condemne els demandats, ocupants d'aquesta, a deixar-la lliure, vàcua i expedita, a la disposició de l'actora, amb prevenció de llançament, i amb imposició expressa de les costes del procediment. Contra aquesta resolució pertoca formular recurs d'apel·lació, que s'interposarà davant d'aquest tribunal que ha dictat la resolució en el termini de 20 dies, (segons disposen els articles 458 i següents de la Llei d'enjudiciament civil) i l'apel·lant haurà d'exposar les al·legacions en què es base l'apel·lació, a més de citar la resolució objecte d'apel·lació i els pronunciaments que s'impugnen. S'adverteix que les possibles alteracions de configuració informàtica i errors mecanogràfics que poden deteriorar aquesta resolució, es deuen al fet que el processador de text facilitat per la Direcció General de Justícia de la Comunitat Valenciana als jutjats és incompatible amb el sistema informàtic judicial de la Generalitat Valenciana (Cicerone). Així, aquesta és la meua sentència mentre jutge definitivament en aquesta instància, que pronuncie, mane i signe. En done fe.»  
  
Perquè conste i servisca de notificació als demandats ocupants ignorats del carrer Vasco de Gama 7, 1r d'Elda, registre cadastral 38172, declarats en rebel·lia i que van tindre l'últim domicili conegut al carrer Vasco de Gama, 7 1r Elda, expedisc, segelle i signe aquest edicte.  
  
Elda, 21 de febrer de 2019.- La lletrada de l'Administració de justícia: Miguelina Osuna Pellin.